قال مقرب من سليمان رئيس تحرير “اخبار اليوم” المعتقل واللي غادي يتقدم اليوم ونعرفو اش من تهم موجهة ليه٬ ل”كود”٬ باللي حتي حد ما كلف عبد المولى المروري يكون محامي ديالو. هاد المحامي اللي من حزب العدالة والتنمية ونائب رئيس جمعية “الكرامة” لحقوق الانسان٬ وفق مصدر “كود” هو اللي خدا المبادرة واتصل بالعائلة باش كتب باللي تخابر مع نائب الوكيل العام. واكد مصدر “كود” انه لم يتم بعد الحسم فمحامي الصحافي وان هنا اتصالات فهاد الاتجاه. وشدد ل”كود” باللي اليوم باش يتقدم سليمان ما غاديش يحضر كاع. المحامي كان اكد انو مكلف بالقضية “هذه التدوينة لا علاقة لها بكوني محاميا للصحفي سليمان الريسوني، لأني كتبتها يوم الجمعة، أي قبل تكليفي الذي كان يوم السبت، وبالتالي هو ربط يستهدف التشويش والتضليل”. اليوم غاديين نعرفو الجديد فالموضوع. هاد المحامي كان دار تدوينة كلها عنصرية وحقد واقصاء باش كتب “” هل فعلا تم قبول شكاية شخص يتبجح بأنه “مثلي” يدعي فيها تعرضه لمحاولة اغتصاب؟ من أولى بالاعتقال؟ في أي بلد يقع هذا؟”عجيب أمر هؤلاء”عوض ما يعتارف ويسحبها ويعتاذر بقى زايد فيها ويبارطاجي تضامن متطرفين بحالو معاه. هاد المحامي خطر علي المحاماة ماشي حقاش دار خطأ ولكن حقاش بقى شاد فيه.خرج فتدوينة ودار هاديك “ضربي وبكى وسبقني وشكى”. وكتب “أتعرض اليوم لحملة ممنهجة وشرسة، ويتضح أنها مؤطرة، من طرف أشخاص مجهولين، بسبب تدوينة استفهامية ومجردة، لا تحمل أي اسم أو بلد ولا تعني أي شخص”واش هادا بصاح محامي وكيدير السياسة. يعني على من كيضحك. كيفاش تدوينة استفهامية مجردة لا تحمل اسم اي بلد ولا تعني اي شخص. باش زاد قودها هاد المحامي اكد باللي هاد “خالية من أي تحريض أو دعوة إلى كراهية أو أي من الإشاعات التي روجت بسببها” اييه عبارات “قوم لوط” و”من الاولى” بالاعتقال” و”في اي بلد يقع” و”عجيب امر هؤلاء” كلها عنصرية مقيتة ومنبوذة ولا تمت بصلة لمعجم محامي غدا ممكن يجي عندو مثلي يطلب يدافع عليه. ثم ان المعني بالتدوينة ما هددو ما والو. قال ليه فقط فاحترام لدولة الحق والقانون اللي دزتي فيه بسباطك “قررت ان اضع شكاية ضدا هذا الشخص” وفسر ذلك بان تدوينة المحامي تشكل تحريضا علي الكراهية والعنف ضدو” المحامي المروري كان قال باللي حتى هو يحتفظ بحقو في سلوك جميع المساطر القانونية من أجل حماية نفسي من هذه الحملة المغرضة في مواجهة كل من أساء إلي بالسب والقذف والتهديد” ودعا “النيابة العامة إلى تحمل المسؤولية في فتح بحث عاجل في هذه الحملة وحمايتي من أي اعتداء مادي أو معنوي يستهدفني، والإساءة إلى سمعتي ومستقبلي المهني” ودابا هادا واش كيفهم شي حاجة ولا والو. الريسوني محتاج لمحامي حرايفي. لمحامي فيدو ماشي اوموفوب ولا اقصائي بافكار رجعية. محامي كيفكر بحالو. محامي عضو فالعدالة والتنمية غادي يضر بيه. كتعارض مع اللي كيكتب عليه وكيدافع عليه. 
مقرب من الريسوني لـ”كود”: المروري ما عمرو كان محامي لسليمان وحتى حد فالعائلة ما كلفو. هاد المحامي دار ضربني وبكى وسبقني وشكى: وا النيابة العامة راهم كيهددوني